
începutul vieții şi comuniunii veşnice de iubire cu Sfânta Treime. Să- 
pe Duhul Adevărului şi al Iubirii să ne ajute să biruim dezbin 
interiorul sufletului nostru mai întâi ŞI apoi 
putea fi împreună- 


| rugăm 
area din 
| pe cea din jurul nostru, pentru a 
e lucrători cu Duhul Sfânt Mângăâietorul în mărturisirea 
unității pentru care s-a rugat Hristos Domnul către Dumnezeu-Tatăl. 


+ Î.P.S. DANIEL, 
mitropolitul Moldovei şi Bucovinei 

DUHUL SFÂNT ŞI UNITATEA ÎN CREDINŢĂ 


Scopul şi motivaţia colocviului teologic interconfensional 


Suntem în săptămâna de rugăciune pentru unitatea în credință. Se 
înalță în aceste zile o implorare aproape generalizată pe tot cuprinsul pămân- 
tului ca să se împlinească dorința Mântuitorului nostru, Isus Cristos: ...ca toți 
să fie una, după cum tu, Tată, eşti în mine şi eu în tine, ca şi ei să fie una în 
noi, pentru ca lumea să creadă că tu m-ai trimis Un 17,21). 

Garantul şi realizatorul acestei opere nu poate fi decât Duhul Sfânt. 


În filonul religios creştin, pornind chiar de la rădăcinile sale veterotes- 
tamentare, există o realitate care traversează şi umple spaţiile şi veacurile: 
Dumnezeu este prezent şi activ în lume şi în viaţa noastră printr-o forță pe 
care o numim Duhul Sfânt! şi pe care îl mărturisim în Crez ca pe Domnul şi 
de viață dătătorul,... care împreună cu Tatăl şi cu Fiul este adorat şi prea- 
mărit. Pe acest Duh Mângâietor Isus a promis că Tatăl îl va trimite... ca să fie 
cu voi pentru totdeauna... El rămâne la voi şi va fi (locui) în voi (In 14,16-17). 
Este o prezență activă pentru că ne învaţă tot adevărul (Zn 14,26) şi ne introduce 
în taina lui Cristos pentru a ne face martorii săi (n 14,26-27). Este deci o 
prezență vivificantă şi transformatoare. Noi suntem temple ale Duhului Sfânt 
(Rom 8,9-11; 1 Cor 3,16). Persoanele noastre devin pietrele vii ale acestui 
templu în măsura în care ne convertim în sacrificiul spiritual (| Pt 2,5). Până şi 
trupul nostru, vivificat de Duh, devine glorie a lui Dumnezeu (1 Cor 6,19-20). 

Această prezență a Duhului Sfânt este însăşi prezența lui Dumnezeu 
unul şi întreit, Tatăl, Fiul şi Duhul Sfânt. E o comunicare reală, personală şi 
vitală: Jubirea lui Dumnezeu a fost revărsată în inimile noastre prin Duhul 
Sfânt care ne-a fost dăruit (Rom 5,5). Suflul de viață pe care Dumnezeu l-a 
suflat în primul om (Gen 2,7) a fost prima comunicare a Duhului. Acum, în 
Cristos, această comunicare ne face fii ai lui Dumnezeu, părtaşi ai filiațiunii 


! Y. CONGAR, Spirito dell'uomo, Spirito di Dio, Queriniana, Brescia 1987, p. 5. 

divine a lui Isus (Gal 4,4-7). Aceasta este inima nouă profetizată de Ezechiel 
ca o nouă revărsare a Duhului în timpurile mesianice (Ez 36,26-27). Este 
sărutul lui Dumnezeu Iubire şi Tată, care ne ridică la înălţimea Chipului său, 
pentru a revărsa în noi filiațiunea divină participată (Os 11,4. 


Această prezență şi comunicare ne face Biserică, Trupul mistic al lui 
Cristos şi poporul lui Dumnezeu (Ef 1,22-23). Este o acţiune de sfințire care 
ne uneşte în caritate, pentru a fi reflectarea lui Dumnezeu-lubire. Biserica 
adevărată există în măsura în care este o comunitate de fraţi uniţi în această 
iubire, care este imaginea iubirii din Sfânta Treime. Astfel Biserica universală 
se prezintă ca poporul care-şi are unitatea din unitatea Tatălui şi a Fiului 
şi a Duhului Sfân&. 

Biserica creşte mereu datorită lucrării Duhului (Fap 9,31). El le 
explică celor credincioşi semnificaţia profundă a învățăturii lui Isus şi a mis- 
terului său. El, astăzi, ca şi la începuturile Bisericii lucrează în cei care se lasă 
cuprinşi şi conduşi de el, le sugerează cuvintele pe care n-ar putea să le gă- 
sească singuri, Şi, în acelaşi timp, predispune sufletele celor care ascultă ca să 
fie deschise şi să primească Vestea cea Bună şi Împărăţia care le este vestită“. 


În acelaşi timp lucrarea Duhului Sfânt împinge Biserica să-şi trăiască 
dinamismul său apostolic prin pregătirea întâlnirii finale a întregii omeniri cu 
Cristos (4p 22,17-21). Este dinamica escatologică a Bisericii peregrine ca 
sacrament universal de mântuire“. 


În această dinamică, celebrarea Jubileului din Anul 2000 capătă o 
accentuare aparte ca tensiune de aşteptare activă a ultimei veniri a lui Cristos 
(Fap 1,11). Măsurarea timpului acceptată în mod obişnuit se face ţinând cont 
de naşterea lui Cristos, momentul împlinirii timpurilor, când Dumnezeu l-a 
trimis pe Fiul său, născut din femeie..., pentru ca noi să primim adopţiunea 


? JUAN ESQUERDA BIFET, I! soffio dello Spirito, EMI, Bologna 1987, pp.36-37. 

3 Ibidem, pp. 37-38. 

* PAOLO VI PP., Esortazione apostolica “Evangelii nuntiandi”, nr. 75. 

5 CONCILIU VATICAN II, Constituția dogmatică despre Biserică “Lumen 
Gentium ” (= LG), nr. 48; IDEM, Decret privind activitatea misionară a Bisericii “Ad 
Gentes ” (= AG), nr. |. 

de fii (Gal 4,4-5). Or această întrupare a Fiului-Cuvânt s-a făcut prin lucrarea 
Duhului Sfânt (Le 1,34-35; Mt 1,18.20-21). De aceea Biserica mărturiseşte 
în Crez: S-a întrupat de la Duhul Sfânt, din Maria Fecioara şi s-a făcut om. 
Prin lucrarea Duhului Sfânt s-a făcut om cel pe care Biserica îl mărturiseşte 
ca FIUL de o ființă cu Tatăl, Dumnezeu din Dumnezeu, Lumină din Lumină, 
Dumnezeu adevărat din Dumnezeu adevărat, născut iar nu creat. În acest 
sens Jubileul Anului 2000 are un caracter cristologic pentru că celebrează 
aniversarul Naşterii, Întrupării lui Isus. Dar în acelaşi timp are şi un caracter 
pneumatologic pentru că misterul Întrupării s-a realizat prin lucrarea Duhului 
Sfânt, a acelui Duh, consubstanţial cu Tatăl şi cu Fiul, care este în absolutul 
misterului lui Dumnezeu unul şi întreit Persoana-lubire, darul increat, care 
este izvorul veşnic al oricărui dar provenind de la Dumnezeu în ordinea 
creaţiei, principiul direct şi, într-un anumit sens, subiectul autocomunicării lui 
Dumnezeu în ordinea harului. Misterul Întrupării constituie culmea acestui 
dar, acestei autocomunicări divine. Zămislirea şi naşterea lui Isus Cristos sunt 
lucrarea cea mai mare săvârşită de Duh în istoria Creaţiei şi a Mântuirii: harul 
suprem, izvorul oricărui alt har. 

Aşadar Biserica nu poate să se pregătească pentru acest Jubileu decât 
în Duhul Sfânt. Ceea ce s-a realizat la împlinirea timpului prin lucrarea 
Duhului Sfânt nu poate să se actualizeze acum decât prin lucrarea lui. Prin 
lucrarea lui misterul răscumpărării poate să devină prezent în noua fază a 
istoriei omului pe pământ. 

Acestea sunt motivațiile alegerii acestei teme pentru colocviul nostru 
teologicf. 


pr. Alois BULAI 


6 GIOVANNI PAOLO I, Enciclica sullo Spirito Santo nella vita della Chiesa e del 
mondo “Dominum et vivificantem ” (=DEV), (18 mai 1986), nr.50-S1. 


